Nu kan du købe Batmobilen fra Dark Knight-trilogien

Nu har Batman-fans chancen for at få fingrene i en autentisk kopi af Batmobilen. Endda den absolut lækreste variant af den ikoniske bil, nemlig den der er kendt som Tumbleren, fra Chistopher Nolans Dark Knight-trilogi.

Det specialiserede firma Action Vehicle Engineering har bygget modellen, og det er første gang, filmselskabet Warner Bros. officielt godkender en replika af Batmobilen i 1:1 størrelsesforhold.

Med en pris på 3 millioner dollars – omkring 20 mio. kroner – har denne version automatisk gear, rustfri stålkomponenter og et avanceret software-system, inklusive fungerende GPS. Bilen kan endda efterligne jetmotor-lyden fra filmene – dog uden flammer.

Der kommer ingen flammer fra jetmotoren.

For at holde sig så tæt som muligt på det oprindelige design har ingeniørerne omhyggeligt genskabt detaljerne, inklusiv instrumentbrættet. Der er plads til to passagerer og selvom bilen rent faktisk kan køre, er den ikke lovlig på offentlig vej, så ejere må holde sig til at vise det over 2.200 kilo tunge køretøj frem derhjemme.

Kun ti enheder vil blive produceret, og interesserede købere skal ansøge for at komme i betragtning. Leveringstiden er 15 måneder efter at depositum er betalt. Interesseret? Så kan du ansøge her.

Batmobilen er i øvrigt skabt på grundlag af Batman-franchisens 85-års jubilæum. Den kapppeklædte hævner optrådte første gang i en tegneserie fra 1939. DC Comics har i anledningen lavet en liste over de fedeste inkarnationer af Batmobilen gennem tiden. Den kan du finde her – og Tumbleren kan findes i øverste halvdel …

Nu kan du købe Batmobilen fra Dark Knight-trilogien